Lalola

**Lalola** () je argentinska humoristička telenovela, produkcijske kuće -{Dori Media Group}-, snimana tokom 2007. i 2008. Protagonist je uspešni izdavač i plejboj i zavodnik na koga vračara baci čini te se budi u telu lepe žene. Poznata je po tome što je imala niz rimejkova - u Španiji, Čileu, Peruu, Belgiji, Rusiji i Indiji.

U Srbiji je prikazivana tokom 2008. i 2009. na televiziji Košava.

## Sinopsis

U ovoj telekomediji priča se vrti oko zavodnika Ramira *Lala* Padilja, uspešnog na svim životnim poljima: direktor je izdavačke kuće Haj fajv, uređuje poznati časopis za muškarce *Don*, ima mnogo obožavateljki koje želi da osvoji, ali samo za jednu noć. Romina, koja je zaljubljena u Lala, odlučuje da mu se osveti jer ju je ostavio. Pronalazi vračaru i tokom pomračenja meseca baca vradžbinu na Lala, koji preko noći postaje prelepa žena, kako bi osetio kako je biti zaveden i odbačen.

Kada se ujutru probudi i shvati da se nalazi u novom telu počne da paniči, kao i njegova bezrezervna prijateljica Grejs, jer baš tog dana treba predstaviti novu ideju za časopis. Uz pomoć prijateljice Lalo postaje Dolores *Lola* Padilja, izmišljena Lalova rođaka. Praveći se da je Lalo morao na put u Nemačku, Lola zamenjuje „rođaka“ na poslu.

Od tada počinju da se dešavaju veoma zabavne situacije sa kojima Lalo počinje da otkriva, uz pomoć Grejs, koliko su drugačije žene od muškaraca: nošenje suknji, visokih potpetica, menstruacija... Malo po malo saznaje ko je bio iskren, a ko licemeran u odnosu sa Lalom, kao što je njegov najbolji prijatelj Gaston Zak, jedan od prvih koji se protivio ostanku Lole u časopisu. Pored Gastona i Viktorija bojkotuje novu šeficu i Natalija Agire sa svojom majkom Karolom. Ali Lola pronalazi i saveznike u firmi kao što su predsednik Donato Agire i fotograf Fakundo, koji kasnije počinje da oseća nešto više prema „Lalu“.

Ne obraćajući pažnju Lola i Fakundo počnu da se zbližavaju, ali Lola ne želi ozbiljnu vezu jer misli da je samo privremeno u ovom telu...

## Likovi
* **Ramiro ''Lalo'' Padilja:** On je tipičan mačo muškarac, moderan tip, koji stalno misli na seks. Veruje da žene celog života samo žele da se udaju i imaju decu. Ima „veze“ samo za jednu noć. Ali poslednja devojka, Romina, zaklinje se na osvetu i pomoću vračare ga pretvara u ženu.
* **Dolores ''Lola'' Padilja:** Ona je žena u koju se Lalo pretvorio. Zauzima njegovo mesto kao nova direktorka izdavačke agencije, praveći se da je njegova rođaka. Netolerantna je na šovinističke komentare upućene njenoj ličnosti. Shvata šta znači biti žena zahvaljujući svojoj najboljoj prijateljici Grejs. Zbližava se sa Fakundovom kćerkom i zaljubljuje se u njega, iako ga u početku ne podnosi. Njena suparnica je Natalija, Agireova kćerka.
* **Grejs:** Vodeća zvezda poznate radio-stanice. U početku je mislila da je zaljubljena u Lala, postaje mu najbolja prijateljica i jedina žena koju poštuje. Jedina osoba koja zna Lolinu priču i pomaže joj oko svih problema koji stalno nailaze. Bez nje Lola bi bila izgubljena.
* **Fakundo:** On je savršeni muškarac. Ceni i poštuje žene, ima kćerku Melisu. Brine o detetu otkako ju je majka napustila i odličan je otac. Fotograf je u časopisu. Zakleo se da se nikada neće zaljubiti, ali onda upoznaje Lolu.
* **Gaston:** Prijatelj je i Lalov kolega na poslu. Lolin neprijatelj i stalno traži način kako da je izbaci sa mesta direktora, ali ne uspeva.
* **Agire:** On je vlasnik časopisa i iz obzirnosti prema Lalu prihvata Lolu za direktorku od prvog trenutka.
* **Danijela Kalori:** Ona je ženska verzija Lala. Prevarila je jednog muškarca i on je nju pretvorio u muškarca. Dobija Lalovo telo i koristi ime Karlos. U poslednjoj epizodi razgovara sa Lolom o svemu što se dogodilo i kako ne želi da ponovo bude Danijela.

## Uloge

## Napomene i reference

## Vanjske veze
*